Liidu eesmärk on tugevdada oma teaduslikke ja tehnoloogilisi aluseid, luues Euroopa teadusruumi, kus teadlased, teaduslik teave ja tehnoloogia vabalt liiguvad, ja toetada nende, kaasa arvatud asjaomase tööstuse konkurentsivõime arengut, samal ajal edendades kõiki neid teadusuuringuid, mida peetakse vajalikuks aluslepingute teiste peatükkide põhjal. Sel eesmärgil toetab ta kogu liidus ettevõtjaid, kaasa arvatud väikesed ja keskmise suurusega ettevõtted, uurimiskeskusi ja ülikoole nende kõrgekvaliteedilises uurimis- ja tehnoloogia arendamise tegevuses; liit toetab nende jõupingutusi omavaheliseks koostööks ja taotleb eelkõige, et teadlastel oleks võimalus teha vabalt piiriülest koostööd ja ettevõtjatel oleks võimalus kasutada siseturu potentsiaali, iseäranis liikmesriigi riigihanke pakkumiste avamise, ühiste standardite määratlemise ja sellist koostööd takistavate õiguslike ning fiskaaltõkete kõrvaldamise kaudu. Nende eesmärkide taotlemisel astub liit järgmisi liikmesriikide tegevust täiendavaid samme: a) uurimisprogrammide, tehnoloogia arendamise ja tutvustamise programmide rakendamine, edendades koostööd ettevõtjate, uurimiskeskuste ja ülikoolidega ning nende vahel; b) koostöö edendamine kolmandate riikidega ja rahvusvaheliste organisatsioonidega liidu teadusuuringute, tehnoloogia arendamise ja tutvustamise valdkonnas; c) liidu teadusuuringute, tehnoloogia arendamise ja tutvustamisalase tegevuse tulemuste levitamine ja kasutamine; d) liidu teadustöötajate koolituse ja liikuvuse stimuleerimine. (Euroopa Liidu toimimise lepingu artiklid 179 ja 180)

Eesmärk Ameti tegevuse eesmärk on talle seitsmenda raamprogrammi raames usaldatud programmide (eriprogramm „Inimesed”, eriprogrammi „Võimekus” VKEde osa, eriprogrammi „Koostöö” teemad „Julgeolek” ja „Kosmos” ) tõhus ja mõjus juhtimine, pakkumaks teadusringkondadele tõhusaid ning mõjusaid teenuseid; pakkuda komisjoni talitustele eriprogrammide „Inimesed”, „Võimekus” ja „Koostöö” kõikides valdkondades seitsmenda raamprogrammi tsentraliseeritud tugiteenuseid. Seoses programmide tõhusa ja mõjusa rakendamisega on ameti kui Euroopa teadusruumi edendaja eesmärgiks projektijuhtimise parandamine, luues tihedad kontaktid lõplike abisaajatega ning tagades ELile avalikkuse teravdatud tähelepanu.

Ülesanded Seoses projektijuhtimisega sõlmib ja haldab amet toetuslepinguid. See hõlmab järgmisi tegevusi: — konkursikutsete ettevalmistamine ja avaldamine; — taotluste hindamine; — toetuslepingute ettevalmistamine ja allkirjastamine; — projektide rakendamise kontroll, k.a aruannete ja muude dokumentide aktsepteerimine; — maksed, tagasinõuded ja sanktsioonide rakendamine üldise finantsmääruse artikli 114 lõike 4 mõistes, eriti kui lõplike kasusaajate juures on järelaudititega avastatud valesti deklareeritud kulusid; — järelteadete avaldamine ja tulemuste levitamine. Seoses seitsmenda raamprogrammi tugiteenuste osutamisega on ametil järgmised ülesanded: — haldustugi konkursikutsete avaldamiseks; — elektrooniliselt laekunud taotluste haldamine; — kaug- ja kohapealsete hindamiste tugi; — tugi töölevõtu käskkirjade ja ekspertidele tehtud maksete ettevalmistamisel; — seitsmenda raamprogrammi osalejate keskse andmebaasi (Unique Registration Facility – URF) haldus, k.a lõplike abisaajate finantssuutlikkuse kontroll; — Research Enquiry Service'i päringusüsteemi haldus.

1. Juhtkomitee Juhtkomitee koosneb viiest komisjoni poolt ametisse nimetatud liikmest. Juhtkomitee kehtestab peale komisjonipoolset kinnitamist organisatsiooni struktuuri ja võtab vastu töökava. Lisaks kinnitab ta ameti halduseelarve ja iga-aastase tegevusaruande. 2. Direktor Nimetatakse ametisse Euroopa Komisjoni poolt, juhib ametit koos juhtkomiteega, täidab eelarvet, kehtestab ametile usaldatud ülesannete täitmiseks sobivad juhtimis- ja sisekontrollisüsteemid, koostab ameti poolt komisjonile esitatavad aruanded. 3. Välisaudit Kontrollikoda. 4. Eelarve täitmist kinnitav asutus Parlament nõukogu soovituse põhjal.

Tegevuseelarve 811,2 miljonit eurot kulukohustusi ja 679,5 miljonit eurot maksekohustusi. Amet täidab komisjoni tegevuseelarvet komisjoni delegeerimise otsuse alusel. Halduseelarve 21,6 miljonit eurot. Halduseelarvet täidab amet autonoomselt. Personali suurus 31. detsembri 2009 seisuga Ajutised teenistujad: 88 ametikohta ametikohtade loetelus, neist täidetud 72. Lepingulised töökohad: 261 kavandatud, neist 31.12.2009 seisuga täidetud 238. Personal kokku Jaotus vastavalt tööülesannetele: — programmihaldus: 169 — FP7 tugiteenused: 73 — haldusfunktsioonid: 69